	د انګلیسي ژبې او ادبیاتو ارشد متخصص د وظیفې لایحه
د بست عمومي معلومات


	د بست د اعلان شمېره
	۰۲۶

	د وظیفې عنوان
	د انګلیسي ژبې او ادبیاتو ارشد متخصص

 ارشد متخصص

	د بست نوعیت
	ان ټي اې، (ب)  رتبه

	وزارت یا اداره
	د پوهنې وزارت

	اړونده څانګه
	د ښوونې او روزنې معینیت/ د نصاب او مسلکي پراختیا لوی ریاست/ د تعلیمي نصاب ریاست

	د بست موقعیت
	د تعلیمي نصاب ریاست 

	د بستونو  شمېر
	۱

	د راپور ورکولو مرجع
	د تعلیمي نصاب ریاست 

	د راپور اخېستلو مرجع
	نه لري


د وظیفې موخه: د اسلام مقدس دین د احکامو، افغاني ارزښتونو او علمي تجربو پر اساس د رشته بندۍ د تعلیمي نصاب د لارښود انکشاف او د اړوندې څانګې مفرداتو، درسي کتابونو، د ښوونکي او تجاربو د لارښود کتابونو تالیف.
صلاحیتونه او مسؤلیتونه
د بست تخصصي دندې:
1. د رشته بندۍ لپاره د تعلیمي نصاب د تګلارو، کړنلارو، اصولو او لارښودونو طرح او انکشاف؛
2. د اړوندې څانګې د درسي مفرداتو لیکل او چمتو کول؛
3. د علمي معیارونو او منل شوو اصولو په پام کې نیولو سره د درسي کتابونو ترتیب، تألیف او د نیمګړتیاوو پېژندنه او سمون؛
4. د اړونده  څانګې د درسي او ښوونکي د لارښود کتابونو  انکشاف او سمون؛
5. د اړونده څانګې د مفرداتو د وسعت او تسلسل جدولونو او ښوونیزو موادو څېړنه او ارزونه؛
6. د معتبرو علمي سرچينو، نړیوالو معیارونو او علمي اصولو پر اساس د چمتو شوې محتوا علمي تدقیق، ارزونه او نظر ورکول؛
7. د تعلیمي نصاب او ښوونیزو موادو په تجربوي تطبیق کې برخه اخیستل؛
د بست مدیریتي او اجرایوي دندې:
1. د پلان سره سم د ټاکل شوو موخو د ترلاسه کولو لپاره د میاشتني، ربعوار او کلني کاري پلان طرح او ترتیب؛
2. د اړوندو څانګو سره همغږۍ؛
3. مستقیم آمر ته د ترسره شوو فعالیتونو میاشتنی، ربعوار او کلني راپور وړاندې کول؛
4. د ذیصلاح مقاماتو له لوري د هغو نورو وظیفو ترسره کول چې د رشته بندۍ موخو سره سمې سپارل کېږي.
   
د ګمارنې شرایط (تحصیلي کچه او کاري تجربه):
1. په اړونده څانګه کې له داخلي یا نړیوالو پوهنتونونو څخه حد اقل د ماسټرۍ یا معادل سند درلودل (دوه وروستي تحصیلي سندونه يې مرتبط وي او د لوړو زده کړو وزارت له لوري تایید شوي وي)؛
2. د نمرو اوسط يې په وروستي تحصیلي سند کې تر ۷۵ سلنې څخه کم نه وي.
3. عمر يې له ۶۵ کلونو څخه زیات نه وي.
4. د تدریس یا تالیف په برخه کې لږ تر لږه (۵) کلنه تائيد شوې کاري تجربه ولري.
5. چاپ شوی تاليف يا داسې آثار ولري چې د وطن یا هم په يوه نړيواله مجله کې چاپ شوي وي. 
6. د تاليف په برخه کې په دواړو رسمي (پښتو او دري) ژبو حاکميت او یوې بهرنۍ ژبې سره بلدتیا ولري.
7. د کمپيوټر له اړونده پروګرامونو سره آشنايي ولري.
د بریاليتوب په صورت کې بل ځای رسمي وظيفه ونلري.

